Rozhodnutie Komisie
z 3. apríla 2001
o zmene a doplnení smernice Rady 93/53/EHS, ktorou sa zavádzajú minimálne opatrenia spoločenstva na kontrolu niektorých chorôb rýb v súvislosti so zoznamom vnútroštátnych referenčných laboratórií pre choroby rýb
(oznámené pod číslom dokumentu C(2001) 1012)
(Text s významom pre EHP)
(2001/288/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 93/53/EHS z 24. júna 1993, ktorou sa zavádzajú minimálne opatrenia spoločenstva na kontrolu niektorých chorôb rýb [1], naposledy zmenenú a doplnenú smernicou 2000/27/ES [2], najmä na jej článok 18 odsek 2,
keďže:
(1) článok 12 odsek 1 smernice 93/53/EHS stanovuje, že členské štáty zabezpečia, aby v každom členskom štáte bolo určené vnútroštátne referenčné laboratórium, ktoré bude vybavené zariadením a odborným personálom tak, aby bolo možné kedykoľvek a najmä pri prvých príznakoch choroby preukázať druh, poddruh a variant príslušného patogénneho pôvodcu a potvrdiť výsledky regionálnych diagnostických laboratórií;
(2) zoznam vnútroštátnych referenčných laboratórií pre choroby rýb je uvedený v prílohe A smernice 93/53/EHS;
(3) tento zoznam je potrebné aktualizovať;
(4) opatrenia ustanovené v tomto rozhodnutí sú v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
Príloha A k smernici 93/53/EHS sa týmto nahrádza prílohou k tomuto rozhodnutiu.
Článok 2
Toto rozhodnutie je adresované členským štátom.
V Bruseli 3. apríla 2001